Kryžiava ugnis
Kai švedai užplūdo Lietuvą, jie labai skriaudė žmones. Ypatingai žiauriai kankindavo moteris ir vaikus. Moterims nupjaustydavo krūtis, vaikus sustatydavo prie sienos ir suolu prispaudę uždusindavo. 

Vieną kartą bemiegant lietuvių jenerolui pasirodė sapne angelas ir liepė jam keltis, prikelti savo kariuomenę ir pradėti šaudyti į švedus kryžiava ugnimi. Jenerolas pradžioj nenorėjo tikėti, bet angelas ir antrą, ir trečią kartą liepė keltis. Pagaliau neiškentęs jenerolas atsikėlė, prikėlė savo kariuomenę ir pradėjo šaudyti kryžiava ugnimi. Vos jie pradėjo kryžiavai šaudyti, kaip staiga į švedus pradėjo trankyti perkūnas. Ilgai dar laikėsi švedai, bet matydami, kad vis tiek neatsilaikys prieš lietuvius, pasileido bėgti prisiekdami niekuomet negrįžti į Lietuvą.

Padavimai